भोपाल। मध्य प्रदेश में जारी बारिश से मौसम का मिजाज बदल गया है। राज्य में लोगों को गर्मी से राहत मिली है लेकिन उमस का असर बना हुआ है। मौसम विभाग के मुताबिक राजधानी भोपाल सहित राज्य के अन्य हिस्सो में जारी बारिश के दौर से अधिकतम व न्यूनतम तापमान में गिरावट दर्ज की गई है। राजधानी में अधिकतम तापमान में लगभग चार डिग्री सेल्सियस की गिरावट दर्ज की गई है और अब अधिकतम तापमान 32.7 डिग्री सेल्सियस व न्यूनतम 21 डिग्री सेल्सियस दर्ज किया गया है।